kardosdrur/scandi-wiki huggingface dataset:
Joseph Schreyvogel

Joseph Schreyvogel (27. marts 1768 i Wien – 28. juli 1832 af kolera sammesteds) var en østrigsk dramaturg, der skrev under pseudonymerne Thomas West og Karl August West.

Han blev som ung journalist, dernæst Kotzebues efterfølger som Hofteatersekretær, udgav 1807—18 Sonntagsblatt og virkede fra 1815 til sin død ved Burgteatret som dramaturg. I denne egenskab har han for stedse knyttet sit navn til det tyske teaters udvikling. Hans betydning for Burgteatret kan måle sig med Laubes.

Han arbejdede for repertoirets alsidighed og oversatte selv Calderons "Livet en drøm" og Moretos "Donna Diana". "Gesammelte Schriften" (4 bind, 1829 og 1836), "Ausgewählte Werke", udgivet af E. Braun (1910), "Schreyvogels Tagebücher", 1810—23, udgivet af Karl Glossy (1903).

Kilder 

 

Oversættere fra Østrig
Journalister fra Østrig
Personer fra Wien
Salmonsens
Mendoza (provins)

Mendoza er en provins som ligger vest i Argentina. Naboprovinser er San Juan, San Luis, La Pampa, Río Negro og Neuquén. I vest ligger Chile. Mendoza har en befolkning på 1 579 650 (2001) og dækker et areal på 148.827 km2. Hovedstaden hedder Mendoza. 

Mendoza er en jordbrugsprovins og er den vigtigste af flere frugt- og vinproducerende regioner i Argentina. Hvert år i februar eller marts holdes den store høstningsfestival Fiesta de la Vendimia

Eksterne henvisninger 

 

Provinser i Argentina
Svend Ramsby

Svend Ramsby (6. marts 1902 i Maribo – 19. maj 1976) var en dansk arkitekt, bror til Erik Ramsby.

Han var søn af maskinmester P.C.V. Ramsby (død 1928) og hustru Marie f. Nielsen (død 1946), blev student fra Gammel Hellerup Gymnasium 1920 og ansat i Københavns Kommunes bygningsvæsen 1926, blev vicebygningsinspektør 1946 og var bygningsinspektør fra 1955 til 1972.

Kilder 
 Kraks Blå Bog 1974

Personer i Kraks Blå Bog (afdøde)
Personer fra Maribo
Arkitekter fra Danmark
Bygningsinspektører i København
Studenter fra Gammel Hellerup Gymnasium
Kongeriget Khotan

Kongedømmet Khotan var et buddhistisk kongedømme ved Silkevejen som eksisterede fra det første til det tiende århundrede efter Kristus. Riget og dets hovedstad Khotan (Hotan), en oaseby, i den vestlige del af det nuværende Kina i det nuværende Xinjiang.

Historie 
 Khotans ældste historie er ikke kendt; senere og buddhistisk prægede sagn er uden historisk pålidelighed. Riget Khotan fremstod historisk omkring Kristi fødsel i kinesiske kilder. Der fortaltes det at en khotansk sendefærd kom til kejser Wudis hof. På denne tid betræk Khotan den fremherskende magt i de vestlige dele af Tarimbækkenet. Deres kong Guangde (廣德, Guǎngdé) erobrede i 61 e.Kr. Yarkant. Men Khotan blev truet af de fremtrængende xiongnuer, og søgte derfor i årene 73/74 hjælp fra den kinesiske general Ban Chao, der slog xiongnuerne tilbage. Derefter fik området en kinesisk statholder. Kongeriget Khotan blev en slags vasal under Kina, og blev meget vigtig som formidler mellem Øst og Vest ved sin placering på Silkevejen. I 400 sendte en sassanidisk hersker gaver til Kina via Khotan. Der fortaltes stadig om khotanske gesandter ved det kinesiske hof. Kulturelt modtog Khotanriget impulser fra Iran, Indien og Kina. De kinesiske pilegrimsrejsende Faxian (ca. 337-422), Songyun (ca. 520) og Xuanzang (603-664), der kom til Khotan, beskrev riget som velhavende og med mange buddhistiske klostre. I 500 blev riget vasal under heftaliterne (de såkaldt hvide hunnere) og havnede efter at deres rige blev tilintetgjort (ca. 560) under göktyrkisk herredømme. I 648 stationerede Kina en garnison i Khotan, 670 faldt riget under et langvarigt tibetansk herredømme, kun af og til afbrudt af kortere kinesiske perioder. I 1006 blev Khotan tilslut erobret af muslimerne og det blev den endelige undergang som selvstændigt eller halvselvstændigt rige.

Kunst i kongeriget Khotan 
 Kongeriget Khotans kunst forenede østlige og vestlige elementer. Kunsten er stærkt buddhistisk præget. Arkitekturen er frem for alt kendt for rigets buddhistklostre. Rawak Vihara var en klosterby med en stupa på 12 meters højde. I klostret ved Dandan Uilik var der mange malerier som var stærkt indisk prægede.

Litteratur 
 B. A. Litvinsky (utg. ): History of civilisations of Central Asia, Volume III. The crossroads of civilisations: A.D. 250 to 750. Paris 1996.
 Marianne Yaldız: Archäologie und Kunstgeschichte Chinesisch-Zentralasiens (Xinjiang). Lejdet 1987, særlig s. 182ff. *Marylin M. Rhie: Early Buddhist Art of China and Central Asia (Handbook of Oriental Studies/ Handbuch der Orientalistik- Part 4: China, 12, Vold. 1) (Handbook of Oriental Studies/ Handbuch Der Orientalistik). Brill Academic Publishers,

Eksterne henvsininger 
 The Spread of Indian Art and Culture to Central Asia and China

Khotan, Kongeriget
Xinjiang
Khotan
Khotan
Pernille Pettersson Carmohn

Pernille Petersson Carmohn (født 28. april 1973, død 17. oktober 2023 på
Hillerød Hospital) var en dansk sangerinde. Som 17-årig deltog hun ved det danske Melodi Grand Prix 1991 med sangen "Casino", skrevet af Ivar Lind Greiner og Keld Heick, der sluttede på en femteplads i konkurrencen. Siden havde hun en del roller i danske musicals og underviste endvidere i sang og sangteknik. Herudover var hun fast skuespiller på Bakkens Korsbæk, hvor hun blandt andet spillede rollen som Maude Varnæs.

Udvalgte optrædener 

 Atlantis, Østre Gasværk Teater (Adalena)
 Miss Saigon, Østre Gasværk Teater (Kim)
 Mamma Mia!, Tivoli

Referencer

Ekstern henvisning 
 
 Vocalhouse Copenhagen

Sangere fra Danmark
Deltagere ved Dansk Melodi Grand Prix 1991
Personer døde af kræft
Thomas Rørdam

Thomas Rørdam er navnet på flere personer:

 Thomas Skat Rørdam (1832-1909) – dansk biskop
 Thomas Rørdam (præst) (1836-1894) – dansk præst (fulde navn: Thomas Ludvig Rørdam)
 Thomas Rørdam (højesteretsdommer) (født 1952) – dansk jurist og højesteretsdommer
 Thomas Rørdam (musiker) - dansk musiker.
Nattō

Nattō (納豆) er en traditionel japansk madret lavet af gærede soyabønner. Den er specielt populært som morgenmad. Nattō er rig på protein, og sammen med et andet soyabønneprodukt, miso, var nattō en vigtig næringskilde i det feudale Japan. Den stærke lugt og smag, og den klæbrige konsistens gør, at retten kræver nogen tilvænning. Nattō er særlig populært i de østlige regioner Hokkaidō, Tōhoku og Kantō.

Mad fra Japan
Ammassalik Ø

Ammassalik Ø er en ø i Ammassalik Kommune på østkysten af Grønland. Øen er 772 km² stor, og ligger på c65°43' N 37°35' Ø. Her ligger kommunens administrationscenter, Tasiilaq, med 1.852 indbyggere. 

På en ø i nærheden ligger byen Ikkatseq, med kun en indbygger indtil 2005. 

Øer i Grønland
Sermersooq Kommune
Akunnaap Nunaa

Akunnaap Nunaa er en ø på vestkysten af Grønland. 

Den ligger ved den sydlige munding af Diskobugten, 23 km nordøst for Aasiaat. Øen er ca. 11 km² stor. På den østlige spids af øen ligger byen Akunnaaq, som er den ene af to byer i Aasiaat Kommune, i tillæg til kommunens eneste by, Aasiaat.

Links 
 Kort over området

Øer i Grønland
Qeqertalik Kommune
Pandora (virksomhed)

Pandora A/S () er et dansk internationalt børsnoteret smykkefirma. Pandora designer, fremstiller og markedsfører smykker. Pandoras smykker sælges i mere end 100 lande fordelt på seks kontinenter via ca. 7.800 forhandlere, herunder flere end 2.400 konceptbutikker.

Pandora blev stiftet i 1982 og har hovedkontor i København. Pandora beskæftiger på verdensplan mere end
22.300 medarbejdere, hvoraf flere end 13.000 i verdens største smykkefabrik i Gemopolis Industrial Estate ved Bangkok, og den i marts 2017 nyåbnede fabrik i Chiang Mai. Begge fabrikker ligger i Thailand, hvor virksomheden fremstiller sine smykker. Når den ny fabrik i Chiang Mai er fuldt udbygget i 2019, forventes det samlede antal at blive 20.000 ansatte i smykkeproduktionen.

Finansielle data 
Pandora er noteret på Nasdaq Copenhagen. I 2017 udgjorde Pandoras samlede omsætning 22,8 mia. DKK
(ca. EUR 3,0 mia.).

Historie 

Virksomheden blev grundlagt af Winnie Liljeborg og hendes daværende kæreste, senere ægtefælle, Per Enevoldsen. I 1979 overtog parret en lille guldsmedforretning på Nørrebro i København, som to ældre damer ville af med. Tre år senere, i 1982, blev en ny adresse i København fundet og et engrosfirma, Pandora, oprettet. Firmaet importerede smykker fra Thailand og solgte dem til butikker rundt om i Danmark. Da stadig flere kunder kom til, besluttede Winnie Liljeborg og Per Enevoldsen at ansætte en designer, så de kunne fokusere på at skabe deres egne smykker.

Pandora voksede til en international koncern, og efter flere tilnærmelser fra købslystne kapitalfonde besluttede familien sig til at sælge 60 procent af livsværket for et milliardbeløb i 2008. Siden har Winnie Liljeborg, Per Enevoldsen og parrets søn, Christian Enevoldsen gradvist solgt ud af deres aktier i Pandora, der blev børsnoteret i 2010.

Winnie Liljeborg og Per Enevoldsen var gift i mere end 25 år. Selv om de i dag er skilt, har de stadig forretningsmæssigt kontakt med hinanden gennem selskabet North-East Family Office, som de ejer i fællesskab. Selskabet styrer familiens aktiver, herunder deres velgørende formål. Da Pandora i 2010 blev børsnoteret, trådte Per Enevoldsen ud af bestyrelsen. Tiden efter salget blev bl.a. brugt på velgørenhedsarbejde, i dag lever han som ordineret, kronraget buddhistisk munk i et kloster (tempel) i Thailand. Per Enevoldsen blev if. Berlingske Business opgjort som den 14. rigeste dansker i 2016, med en formue på 6,9 mia. kroner. Hans søn, Christian Enevoldsen, bor ligesom sin far i Thailand og har stiftet egen familie.

Noter og referencer

Eksterne kilder og henvisninger 

 www.pandora.net - officiel website

Etableret i 1982
Smykkevirksomheder i Danmark
OMXC25
Smykkebutikker
Kiatak

Kiatak (dansk: Northumberland Ø, også kendt som Klatak) er en ø i Qaanaaq Kommune, nordvest på Grønland. 

Øen er ikke beboet, og er ca. 330 km2 stor. I strædet mellem denne ø og Qeqertarsuaq kan man se f.eks. hvalrosser.

Links 
Historiske billeder fra Kiatak 

Øer i Grønland
Avannaata Kommune
Midtre Hellstugutinden

Midtre Hellstugutinden er med 2.339 moh. det 15. højeste bjerg i Norge med en primærfaktor på mindst 50 meter.

Sammen med Store Hellstugutinden dominerer Midtre som den næst højeste af Hellstugutinderne der danner en bjergryg mellem isbræerne Hellstugubræen og Vestre Memurubræen i øst og Urdadalen i vest. De to toppe ligger ganske nær hinanden, og kan fra enkelte vinkler se ud som en dobbelttop. Hellstugutinderne ligger i Jotunheimen i Lom kommune i Innlandet fylke.

Bjerge i Innlandet
Jotunheimen
Jens Danielsen

Jens Danielsen er en grønlandsk politiker, som repræsenterer partiet Siumut. Han er født i Qaanaaq. Han er i dag borgmester i Qaanaaq Kommune. 

Han afløste Atassuts Johanne Nielsen fra 1. februar 2007, efter at hun trak sig efter en periode med hård pres mod hende i forbindelse med ubetalte regninger og mistanker om økonomisk svindel. Hun var borgmester fra 2005.

Kilder 

Borgmestre fra Grønland
Hunnselva

Hunnselva eller Hunnselven er en flod, som løber fra udløbet af Einafjorden ved byen Eina i Vestre Toten kommune, nordover forbi Reinsvoll, Raufoss og Hunndalen før den løber ud i Mjøsa ved Gjøvik. I Gjøvik deler floden byens centrum mellem de to bydele Nordbyen og Sørbyen.

Tidligere var navnet Hunn, som sandsynligvis kommer fra et angelsaksisk ord som betyder "jagt/bytte" (Húð) og som senere gav navn til gården Hunn i Vardal. Bebyggelsen Hunndalen i den sydlige del af Gjøvik kommune har også sit ophav i dette flodnavn.

Hunnselven deler Toten i et område med kalkrige mineraler øst for floden og mindre kalkrige bjergarter på vestsiden. Det er mest landbrug på østsiden af floden.

Vandløb i Innlandet
Aasiaat Musikskole

Aasiaat Musikskole er en musikskole i Aasiaat på Grønlands vestkyst.

Skolen er en fritidsskole, som tilbyder undervisning i både sang, kalattuut (traditionel grønlandsk dans), moderne dans, musikteori, musikkhistorie, billedekunst, medievidenskab og instrumenter. Den henvender sig primært for børn og unge, men er åben for alle aldersgrupper.

Uddannelsesinstitutioner på Grønland
Qeqertalik Kommune
Lad, A Dog

Lad: A Dog er en amerikansk roman fra 1919 skrevet af Albert Payson Terhune og udgivet af E. P. Dutton. Bogen består af tolv noveller, der oprindeligt blev udgivet i blade, der var løst baseret på Terhunes langhårede collie Lads oplevelser.

Eksterne henvisning 
 Lad: A Dog på Internet Archive

Litteratur i 1919
Romaner fra USA
Matiarseeqqap Atuarfia

Matiarseeqqap Atuarfia (Matiarseeqqap skole) er folkeskolen i byen Kullorsuaq, som er den nordligste by i Upernavik Kommune, nordvest på Grønland.

Navnet betyder Lille Matias' Skole, og refererer til en af de lærer i byen der hed Matias. Skolen Havde 97 elever og 13 lærere i skoleåret 2006/07. Bygningen blev udbygget og renoveret i 1991 og består af tilsammen 6 bygninger. Det største lokale er også byens forsamlingshus. Skolen blev bygget ud igen senere og blev færdigt i 2008.

Eksterne henvisninger 
 Skolens hjemmeside 

Uddannelsesinstitutioner på Grønland
Qaasuitsup Kommune
Ado Lyngep Atuarfia

Ado Lyngep Atuarfia er en skole i Aasiaat i Qaasuitsup Kommune på vestkysten af Grønland. 

Den blev oprettet i 1982, og er en kostskole for  lettere psykisk udviklingshæmmede og for sent udviklede børn og unge. Kapaciteten er 14 elever, i alderen 14 til 21 år, og de har som mål at få disse til at kunne begå sig i hverdagen.  
Den tidligere observationsafdeling  for børn fra 0 til 7 år bruges nu ikke  længere, da eleverne på Ado Lyngep Atuarfia bruger den som bolig.

Eksterne henvisninger 
Officiel hjemmeside

Uddannelsesinstitutioner på Grønland
Qeqertalik Kommune
Kostskoler i Danmark
Etableret i 1982
Borgmestermasse

Borgmestermasse er en creme af marcipan, margarine og sukker i lige dele (dvs. i forholdet 1:1:1).

Cremen bruges som fyld i wienerbrød, f.eks. spandauer, fastelavnsbolle, chokoladebolle, borgmesterkrans, osv.

Massen/cremen stammer øjensynligt fra danske bagere i 1904, for at hylde bagermester Jacob Marstrands indsættelse som borgmester for Magistratens Tekniske Afdeling.

Se også 
 Remonce
 Wienerbrød

Referencer 

Bagning
Alluitsoq

Alluitsoq (også kaldt Agdluitsoq og Lichtenau) er en lille bygd i Kujalleq Kommune, som er Grønlands sydligste kommune. 

Navnet Alluitsoq betyder som er uden sælens pustehul i isen, og det danske navn Lichtenau kommer fra den elv, som render gennem bygden. 

Bygden havde i 2007 kun seks indbyggere. Den blev etableret som en missionstation i 1774, og mange af de bygninger, som blev rejst den gang, findes fortsat, bl.a. præsteboligen. Præsteboligen blev købt i 1942 af stiftelsen Gertrud Rask Minde, og blev brugt til børnehjem frem til 1980. 

I 2007 gav Finansudvalget til Landstinget 2,8 millioner kr. til at bygge en ny anløbsbro med tilhørende infrastruktur, bl.a. et nyt vandværk. Vandværket er forudsætningen for at kunne renovere bygningerne og etablere turistfaciliteter her. Renoveringen bliver etableret som et lærlingsprojekt. Målet er at etablere et kultur-, uddannelses- og konferencecenter her. Den danske fond Realdania står som investor i dette projekt.

Kilder

Links 
 Historiske billeder fra Alluitsoq 

Bygder i Kujalleq Kommune
Per Nukaaraq Hansen

Per Nukaraq Hansen (født 21. juni 1947) er en grønlandsk politiker.

Han repræsenterer partiet Kattusseqatigiit (Kandidatforbundet). Pr 2007 er han borgermester i Ivittuut Kommune, en stilling han overtog efter Henrik Skolemose, som da havde siddet der i 18 år.

Borgmestre fra Grønland
Arkalo Abelsen

Arkalo Abelsen (født 16. januar 1946 i Aasiaat) er en grønlandsk politiker. Han repræsenterer partiet Atassut. 

Abelsen er uddannet lærer, Han havde først job i skolevæsenet, i Vojens, Aasiaat og Nuuk. Hans begyndte som lærer i 1970, og indtil 2003. 
Politisk havde han en kort periode (1981-82) som partisekretær for Atassut. I 2003 blev han valgt til Landstinget og blev Landsstyremedlem for Kultur, Undervisning, Forskning og Kirke. Han var også Grønlands repræsentant i Samarbejdsministrene dette år, samme år som Kjell Magne Bondevik var Norges repræsentant. Samarbejdsministrene er en del af Nordisk Ministerråd. 

Fra 1. maj 2007 til 12. juni 2009 er han Landsstyremedlem for Sundhed og miljø.

Kilder

Eksterne henvisninger 

 Profil på Nanoq.gl 

Politikere fra Atassut
Medlemmer af Landsstyret
Tidligere medlemmer af Landstinget
Landstingsvalget i Grønland 2005

Landstingsvalget i Grønland 2005 blev afholdt over hele Grønland den 15. november 2005, og der blev valgt 31 repræsentanter til Grønlands Landsting for perioden 2005–2009. Den siddende landsstyreformand Hans Enoksen (S) etablerede et samarbejde med Inuit Ataqatigiit (IA) og Atassut (A) under sloganet Fælles ansvar og samarbejde.

Resultat

Personlige stemmer (top 10) 
 Per Berthelsen - 2.876 stemmer - Nuuk
 Hans Enoksen - 2.227 stemmer - Kullorsuaq
 Josef Motzfeldt - 1.629 stemmer
 Finn Karlsen - 1.133 stemmer - Nuuk
 Ellen Christoffersen - 905 stemmer
 Asii Chemnitz Narup - 838 stemmer
 Kuupik Kleist - 835 stemmer - Nuuk
 Doris Jakobsen - 742 stemmer - Nuuk
 Lars-Emil Johansen - 701 stemmer - Nuuk
Kilde: qinersineq.gl Valgresultater

Politiske valg i 2005
Inatsisartutvalg
Orcus

90482 Orcus er et trans-Neptunsk objekt i Kuiperbæltet i vores solsystem. Det har en diameter på omtrent 910 kilometer. Orcus blev opdaget i 2004 af de tre amerikanske astronomer Chad Trujillo, Mike Brown (California Institute of Technology) og David Rabinowitz (Yale University).

I 2005 viste optagelser fra Hubble-rumteleskopet, at Orcus havde en tilhørende måne med en omløbstid på lidt under 10 dage. Orcus' måne blev i 2010 navngivet Vanth.

Referencer

Links 
 20 February, 2004, BBC News: New world found far beyond Pluto

Trans-Neptunske objekter
Kuiperbæltet
(55636) 2002 TX300

(55636) 2002 TX300 er et objekt i Kuiperbæltet der blev opdaget i 2001. Objektet er estimeret til at være omkring 286 km i diameter.

Eksterne henvisninger 

Solsystemet
Kuiperbæltet
Ixion

Ixion var ifølge græsk mytologi konge over lapitherne, et folkeslag i Thessalien. Ixion giftede sig med Dia, en datter af Deioneus, men betalte ikke den lovede brudepris til sin svigerfar, så Deioneus stjal nogle heste fra Ixion som gengældelse. Ixion skjulte sin vrede over dette og inviterede Deioneus til middag. Da han kom, skubbede Ixion ham ned i en grube med brændende kul. Ingen ville rense Ixion for hans blodskyld for dette, og han levede som fredløs.

Men Zeus ynkedes over Ixion, og tog ham op til Olympen. Men her efterstræbte han Zeus' kone Hera, hvilket Zeus opdagede. Som straf blev Ixion idømt evig lidelse, enten på bundet til et flammende hjul der uafbrudt ruller gennem luften, eller i Hades afhængig af myten.

Personer i græsk mytologi
Konger i græsk mytologi
20000 Varuna

20000 Varuna (symbol: ) er en cubewano i Kuiperbæltet. Den blev opdaget i 2000, men er efterfølgende blevet identificeret på billeder fra 1953. 

I lighed med Haumea er objektet afrundet og beskriver en ellipsoide. Undersøgelser med infrarød stråling viser, at overfladen er dækket med frossen vand.

Lyskurveanalyser i 2002 antyder, at Varuna kan have en måne.

Referencer 

Varuna
(55637) 2002 UX25

(55637) 2002 UX25 er et stort objekt i Kuiperbæltet. Det blev opdaget af Spacewatchprogrammet den 30. oktober 2002 ved Kitt Peak-observatoriet. Dets gennemsnitlige afstand til solen er 42,7 AU. Objektet bliver normalt af forskellige kilder kvalificeret som en cubewano eller en scattered disc.

Måne 
Den 26. august 2005 opdagede Mike Brown og T.A. Suer en måne ved hjælp af Hubble-rumteleskopet. Afstanden til månen er 5000 km og omløbstiden anslås til omkring 8 dage. Månens diameter er 205±55 km.

Eksterne henvisninger 
 Data

{{DISPLAYTITLE:(55637) 2002 UX25}}

2002 UX25, (55637)
Kuiperbæltet
(84522) 2002 TC302

{{DISPLAYTITLE:(84522) 2002 TC302}}
(84522) 2002 TC302 er et trans-neptunsk objekt, der blev opdaget d. 9. oktober 2002 af Michael E. Brown. Asteroiden har en diameter på 1.200 km, men er ikke hel rund.

Eksterne henvisninger 

2002 TC302, (84522)
Landstingsvalget i Grønland 2002

Landstingsvalget i Grønland 2002 blev afholdt over hele Grønland den 3. december 2002, og valgte 31 repræsentanter til Grønlands Landsting for perioden 2002–2005. Den siddende landsstyreformand Jonathan Motzfeldt (S) var tvunget til at udskrive valg på grund af økonomisk rod. Hans Enoksen blev på forhånd valgt til ny partiformand i Siumut, og partiet vandt valget. Enoksen blev valgt til ny statsminister af Landstinget den 14. december.

Resultat

Medlemmer af Landstinget

Personlige stemmer (top 10) 
 Per Berthelsen - 3.248 stemmer - Nuuk
 Hans Enoksen - 2.807 stemmer - Kullorsuaq
 Josef Motzfeldt - 2.054 stemmer
 Augusta Salling - 1.680 stemmer 
 Asii Chemnitz Narup - 957 stemmer
 Jonathan Motzfeldt - 907 stemmer
 Ellen Christoffersen - 699 stemmer
 Kuupik Kleist - 698 stemmer - Nuuk
 Jørgen Wæver Johansen - 580 stemmer - Qaqortoq
Kilde: qinersineq.gl Valgresultater

Eksterne henvisninger 
Valgresultater 

Inatsisartutvalg
Politiske valg i 2002
Otta (flod)

Otta er en flod som løber  fra Langvatnet i Breidalen i Skjåk ned til byen Otta, hvor den løber ud i Gudbrandsdalslågen i Innlandet fylke i Norge. Hele vejen løber floden langs riksvei 15. Hvor floden Framruste løber ud i Otta, ligger Framruste kraftværk.

 Floden kaldes også Ottaelva, for at  skille navnet  fra byen, men dette er ikke et officielt stednavn.

Otta har bifloderne Tundre, Åstre, Framrusti, Skjøli, og Aura i Skjåk, videre Bøvra, Tessa og Finna.
Otta har et afvandingsareal på 3.948 km².

Henvisninger 

Vandløb i Innlandet
Skjåk
Kathrine Chemnitz

Vilhelmine Else Kathrine Dorthe Chemnitz, født Josefsen (28. juni 1894 i Qaqortoq – 1. december 1978 i Nuuk) var en grønlandsk politiker.

Familie 
Hennes forældre var Kanuthus Josefsen og Juliane Kielsen. Hun giftede sig i 1917 med Jørgen Chemnitz, sammen fik de 6 børn, bl.a. Guldborg og Lars Chemnitz.

Karriere 
Tidligt i 1900-tallet var der ingen uddannelse for kvinder på Grønland. Hun fik derfor job som kiffaq, dvs tjenestepige, hos en dansk familie. Hun blev hos denne familie til Danmark, hvor det forsøgte at få hende ind på en husmorskole.Ansøgningen blev imidlertid afslået af Jens Daudgaard-Jensen, som var direktør for Den Kongelige Grønlandske Handel. Han måtte godkende alle uddannelser som grønlændere søgte på i Danmark. Afslaget var begrundet i at hun ikke ville blive respekteret i Danmark. 

Dette afslag gjorde at hun senere blev en forkæmper for grønlandske kvinders uddannelse. 

Chemnitzfamilien hun havde giftet sig ind i var en indflydelsesrig og veluddannet familie. Dette bidrog til at hun fik muligheden til at bidrage til at etablere den første kvindeforening i grønland i Nuuk. Hun var formand her, og da der senere blev etableret flere lokale kvindeforeninger, og disse blev samlet i en landsforening i 1960 ble hun formand også for landsforeningen. Denne forening hed De Grønlandske Kvindeforeningers Sammenslutning (APK – Kalaallit Nunaanni Arnat peqatigiit Kattuffiat). 

I 1948 blev hun medlem af Grønlandskommissionen, som den eneste grønlandske kvinde. Her havde hun job i flere udvalg og fik bl.a. sikret etableringen af to husholdningsskoler i Qaqortoq og Aasiaat. Da ophørte sammen med stillingen i 1950 blev hun tildelt Den Kongelige Belønningsmedalje i guld.

Kilde 
 Dansk Kvindebiografisk Leksikon – Kathrine Chemnitz

Politikere fra Grønland
Modtagere af Den Kongelige Belønningsmedalje
Personer i Dansk Kvindebiografisk Leksikon
Danskere i 1900-tallet
Carl Egede

Carl Egede (5. oktober 1924 i Nanortalik – 30. januar 1959, da M/S Hans Hedtoft sank i Labradorstrædet) var en grønlandsk fisker og politiker. 

Han voksede op sammen med seks søskende, og faren var førstepræsten Gerhard Egede. Gerhardt var som medlem af Grønlandskommissionen og Grønlands Landsråd også politiker. 
Carl voksede op i Frederikshåb, blev uddannet på en (efterskole) i Julianehåb og gik på Godthåb seminarium 1940-43. Han afbrød imidlertid studierne for at begynde at arbejde, først i kryolitgravene i Ivittuut og senere som fisker. 

På grund af sin stærke vilje og temperament fik han mange tillidshverv. Fra 1953 var han næstformand i den sammenslåede fangst- og fiskeforening på Grønland. I 1955 fik han tre hverv. Han blev medlem af Landsrådet, kommunestyret i Narsaq Kommune og styret i Den Kongelige Grønlandske Handel (KGH). 

Han talte flydende grønlandsk og dansk..

Kilder 
 Tidsskriftet Grønland – nekrolog p. 159

Politikere fra Grønland